Document ID: 31992R3661

Komisijas Regula (EEK) Nr. 3661/92
(1992. gada 18. decembris),
ar ko groza pasākumus attiecībā uz liellopu gaļas tirgus kopīgās organizācijas piemērošanu saistībā ar dažiem kombinētās nomenklatūras (KN) kodu grozījumiem
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1979. gada 5. februāra Regulu (EEK) Nr. 234/79 par procedūru, ar kādu pielāgo kopīgo muitas tarifu, ko lieto lauksaimniecības produktiem [1], kas grozīta ar Regulu (EEK) Nr. 3209/89 [2], un jo īpaši tās 2. panta 2. punktu,
tā kā ar Komisijas Regulu (EEK) Nr. 2505/92 [3], ar ko groza I un II pielikumu Padomes 1987. gada 23. jūlija Regulai (EEK) Nr. 2658/87 par tarifu un statistikas nomenklatūru un par kopīgo muitas tarifu [4], izdara noteiktus grozījumus liellopu gaļas tirgus nomenklatūrā, tā kā tāpēc ir jākoriģē Padomes 1968. gada 27. jūnija Regula (EEK) Nr. 805/68 par liellopu gaļas tirgus kopīgo organizāciju [5], kurā jaunākie grozījumi izdarīti ar Regulu (EEK) Nr. 2066/92 [6], un jānosaka vairāki pasākumi, kas skar šo nozari;
tā kā šajā regulā paredzētie pasākumi saskan ar Liellopu gaļas pārvaldības komitejas sniegto atzinumu,
IR PIEŅĒMUSI ŠO REGULU.
1. pants
Regulu (EEK) Nr. 805/68 groza šādi.
1. Regulas 1. pantu groza šādi:
a) 1. punkta a) apakšpunktā:
- KN kodus no 01 02 90 10 līdz 01 02 90 37 aizstāj ar KN kodiem no "01029005 līdz 01029079";
b) 1. punkta b) apakšpunktā:
- KN kodu 01021000 aizstāj ar KN kodu "010210",
- KN kodu 16021590 aizstāj ar KN kodiem no "16025031 līdz 16025080";
c) 2. panta a) apakšpunktu aizstāj ar šādu tekstu:
"a) "liellopi". ir:
dzīvi liellopi, izņemot tīršķirnes vaislas lopus, kas minēti kombinētās nomenklatūras apakšpozīcijās no 01029005 līdz 01029079".
2. Regulas 6. panta 1. punkta pirmo daļu aizstāj ar šādu tekstu:
"Ja 2. punktā noteiktie nosacījumi ir ievēroti, intervences aģentūras, iepērkot vienā vai vairākās dalībvalstīs vai dalībvalsts reģionā noteiktu vienas vai vairāku kategoriju, kvalitāšu vai kvalitāšu grupu svaigu vai atdzesētu gaļu, kas atbilst KN kodiem 02011000 un no 02012020 līdz 02012050 un kuras izcelsme ir Kopienā, var rīkot konkursus, lai, ņemot vērā lopu kaušanas sezonālo raksturu, nodrošinātu saprātīgu atbalstu tirgum."
3. Regulas 10. panta 2. punkta otro daļu aizstāj ar šādu tekstu:
"Piedāvājuma robežas franko cenu nosaka, atsaucoties uz pirkšanas/pārdošanas iespēju pietiekami reprezentatīvu izpēti, kas veikta periodā pirms pamatnodevas noteikšanas attiecībā uz pielikuma a) iedaļas apakšpozīcijās 02011000 un no 02012020 līdz 02012050 norādīto liellopu un svaigas vai atdzesētas gaļas veidu daudzumu un kvalitāti, tai skaitā ņemot vērā:
a) piedāvājuma un pieprasījuma situāciju;
b) pasaules tirgus cenas tādu kategoriju saldētai gaļai, kas ir konkurētspējīga ar svaigu vai atdzesētu gaļu;
c) iepriekšējo pieredzi."
4. Pielikumu aizstāj ar šīs regulas I pielikumu.
2. pants
Komisijas 1977. gada 18. marta Regulu (EEK) Nr. 586/77, ar ko paredz noteikumus par nodevu piemērošanu liellopu gaļai un ar ko groza Padomes Regula (EEK) Nr. 950/68 par kopējo muitas tarifu [7], kurā jaunākie grozījumi izdarīti ar Regulu (EEK) Nr. 3988/87 [8], ar šo groza šādi.
1. Regulas 9. panta 1. punktu aizstāj ar šādu tekstu:
"1. Attiecībā uz nodevām:
a) "liellopu liemeņi", kas atbilst KN kodiem 02011100 un 02021000, ir nokautu dzīvnieku veseli liemeņi pēc asiņu notecināšanas, iekšu izņemšanas un dīrāšanas, kurus ieved ar pārējiem subproduktiem vai bez tiem. Ja liemeņus importē bez galvas, tai jābūt no liemeņa nocirstai pakauša kaula un kakla skriemeļa savienojuma vietā. Importējot liemeņus bez nagiem, tie jānogriež starp pēdas pamatni un pēdas locītavu vai starp pēdas un priekšpēdas kauliem; liemenis ir priekšējā liemeņa daļa ar visiem kauliem un sprandu, kā arī kaklu, turklāt kakla un lāpstiņas gabalam ir ne mazāk kā 10 pāru ribu;
b) "liellopu pusliemeņi", kas atbilst KN kodiem 02011100 un 02021000, ir produkti, kas iegūti, simetriski sagriežot veselu liemeni pa kakla, krūšu, jostas un krusta skriemeļu centru un pa krūšu kaulu un sēdes un kaunuma kaulu centru; "liellopu pusliemenī" jābūt priekšējai liemeņa puses daļai, kurā ietilpst visi kauli, sprands, kakls, turklāt kakla un lāpstiņas gabalam ir vairāk nekā 10 ribu;
c) "priekšējās un pakaļējās liemeņa ceturtdaļas", kas atbilst KN kodiem 02012020 un 02022010, sastāv no:
- liemeņa daļas, kas sastāv no priekšējās liemeņa ceturtdaļas ar visiem kauliem, sprandu, kaklu un lāpstiņas daļu, kas nogriezta pie 10. ribas un no pakaļējās liemeņa ceturtdaļas ar visiem kauliem, augšstilbu un iegurņa gabalu (pakaļējās jostas daļas), vai
- liemeņa daļas, kas sastāv no priekšējās liemeņa ceturtdaļas ar visiem kauliem, sprandu, kaklu un lāpstiņas daļu, kas nogriezta pie piektās ribas; ar visu malu un krūšdaļas malu un no pakaļējās liemeņa ceturtdaļas ar visiem kauliem, augšstilbu un iegurņa gabalu (pakaļējās jostas daļas), kas nogriezts pie astotās ribas.
"Priekšējā un pakaļējā liemeņa ceturtdaļas" jāimportē vienlaikus un vienādā skaitā, turklāt priekšējā liemeņa ceturtdaļu kopsvaram jābūt vienādam ar pakaļējā liemeņa ceturtdaļu svaru; tomēr ir pieļaujama abu daļu svara starpība, ja vien tā nepārsniedz 5 % no smagākās daļas (priekšējās vai pakaļējās liemeņa ceturtdaļas) svara;
d) "nesadalītas priekšējās liemeņa ceturtdaļas", kas atbilst KN kodiem 02012030 un 02022030, ir priekšējā liemeņa daļa ar visiem kauliem un sprandu, kaklu un lāpstiņas daļu, ar četriem pāriem (minimums) vai 10 pāriem (maksimums) ribu (pirmo četru pāru ribas ir veselas, bet pārējās var būt izcirstas), ar plānu sānu gabalu vai bez tā;
e) "sadalītas priekšējās liemeņa ceturtdaļas", kas atbilst KN kodiem 02012030 un 02022030, ir priekšējā liemeņa puses daļa, kurā ietilpst visi kauli, sprands, kakls, turklāt kakla un lāpstiņas gabalam ir četras (minimums) vai 10 (maksimums) ribas (pirmās četras ribas ir veselas, bet pārējās var būt izcirstas), ar plānu sānu gabalu vai bez tā;
f) "nesadalītas pakaļējās liemeņa ceturtdaļas", kas atbilst KN kodiem 02022050 un 02022050, ir liemeņa pakaļpuse ar visiem kauliem, augšstilbu un iegurņa gabalu, ieskaitot fileju, un ar 3 pāriem (minimums) veselu vai izcirstu ribu, ar plānu sānu gabalu vai bez tā;
g) "sadalītas pakaļējās liemeņa ceturtdaļas", kas atbilst KN kodiem 02012050 un 02022050, ir pusliemeņa pakaļpuse ar visiem kauliem, augšstilbu un iegurņa gabalu, ieskaitot fileju, un ar trim (minimums) veselām vai izcirstām ribām, ar apakšstilbu vai bez tā un ar plānu sānu gabalu vai bez tā;
h) "pakrūts, lāpstiņas un kakla daļas, un lāpstiņas daļas ar krūšdaļu izcirtni", kas atbilst KN kodam 02023050, ir priekšējās liemeņa ceturtdaļas mugurējā daļa ar lāpstiņas augšējo daļu, ko iegūst no priekšējās liemeņa ceturtdaļas ar četrām ribām (minimums) vai 10 ribām (maksimums), izcērtot liemeni taisnā līnijā pa pirmās ribas savienojumu ar krūšu kaula pirmo segmentu līdz diafragmas refleksijas punktam pie 10. ribas;
i) "krūšdaļas izcirtnis", kas atbilst kombinētās nomenklatūras KN kodam 02023050, ir priekšējās liemeņa ceturtdaļas apakšējā daļa ar krūšdaļas augšējo un apakšējo daļu;
j) "pārējie gatavie izstrādājumi vai konservi no gaļas, gaļas subproduktiem, kas satur liellopu gaļu vai tās subproduktus, nevārīti/termiski kulināri neapstrādāti", kas atbilst KN kodiem 16025010 un 16029061, ir produkti, kas nemaz nav termiski apstrādāti vai arī to termiskā apstrāde nav bijusi pietiekama, lai nodrošinātu gaļas olbaltumvielu/proteīnu koagulāciju pilnībā visā produkta masā un tāpēc ir novērojamas sārta šķidruma pēdas iegriezuma vietā uz produkta virsmas, ja iegriezumu izdara visgarām pa līniju tā biezākajā vietā."
2. Regulas I pielikumu aizstāj ar šīs regulas II pielikumu.
3. pants
Ar šo Komisijas 1979. gada 8. jūnija Regulas (EEK) Nr. 1136/79, ar ko nosaka sīki izstrādātus noteikumus par īpaša importa režīma piemērošanu dažu veidu saldētai liellopu gaļai, kas paredzēta pārstrādāšanai, un ar ko atceļ Regulu (EEK) Nr. 572/78 [9], kurā jaunākie grozījumi izdarīti ar Regulu (EEK) Nr. 817/89 [10], 2. panta 5. punktu aizstāj ar šādu punktu:
"5. Regulas (EEK) Nr. 805/68 14. panta 1. punkta a) apakšpunktā "konservi" ir izstrādājumi, uz ko attiecas kombinētās nomenklatūras KN kodi no 16025031 līdz 16025080, kuros liellopu gaļas saturs pēc svara ir 20 % vai arī lielāks, izņemot subproduktus un taukus, un kuros liellopu gaļas un galerta saturs nav mazāks par 85 % no kopējā tīrsvara.
Taču produktus, kas pagatavoti mazumā vai ēdināšanas iestādēs un ko piedāvā pārdošanai gala patērētājam, neuzskata par "konserviem"."
4. pants
Komisijas 1980. gada 4. septembra Regulu (EEK) Nr. 2377/80 par īpašiem sīki izstrādātiem noteikumiem importa un eksporta licenču sistēmas piemērošanai liellopu gaļas nozarē [11], kurā jaunākie grozījumi izdarīti ar Regulu (EEK) Nr. 815/91 [12], ar šo groza šādi.
1. Regulas 2. pantu aizstāj ar šādu:
"2. pants
1. Ievešanai Kopienā un izvešanai no tās visiem produktiem, kas minēti Regulas (EEK) Nr. 805/68 1. panta 1. punkta a) apakšpunktā, kā arī visiem produktiem, kas atbilst KN kodiem no 16025031 līdz 16025080 un 16029069, ir vajadzīga licence.
2. Izvešanai no Kopienas licence ir vajadzīga produktiem, kas atbilst KN kodam 010210."
2. Regulas 4. panta c) punktu aizstāj ar šādu:
"c) citas importa licences:
i) produktiem, kas atbilst KN kodiem no 01029005 līdz 01029029, uz 30 dienām, skaitot no faktiskās izsniegšanas dienas;
ii) citiem produktiem, kas minēti Regulas (EEK) Nr. 3719/88 21. panta 1. punktā, uz 90 dienām, skaitot no izsniegšanas dienas."
3. Regulas 4.a panta 1. punktu aizstāj ar šādu:
"1. Visiem produktiem, kas atbilst kombinētās nomenklatūras KN kodiem no 01029005 līdz 01029029, licences pieteikumu un pašas licences 7. iedaļu jāapstiprina izcelsmes valstī. Licence ietver saistības importēt no šīs valsts."
4. Regulas 16. panta 1) punkta ii) daļu aizstāj ar šādu:
"ii) produktiem, kas atbilst KN kodiem no 01029005 līdz 01029029, norādot dzīvnieku kopskaitu un izcelsmes valstis, kopš iepriekšējā paziņojuma pieprasīto importa licenču sarakstu."
5. Regulas I pielikuma, I iedaļas 3. punktu aizvieto ar šīs regulas III pielikumu.
6. Regulas I pielikuma II iedaļu aizvieto ar šīs regulas IV pielikumu.
7. Regulas III pielikumu aizvieto ar šīs regulas V pielikumu.
8. Regulas IV pielikumu aizvieto ar šīs regulas VI pielikumu.
5. pants
Komisijas 1984. gada 14. augusta Regulu (EEK) Nr. 2388/84 par īpašiem sīki izstrādātiem noteikumiem eksporta kompensāciju piemērošanai dažiem konservētiem liellopu gaļas produktiem [13], kurā jaunākie grozījumi izdarīti ar Regulu (EEK) Nr. 3988/87 [14], ar šo groza šādi.
1. Regulas 1. pantu aizstāj ar šādu:
"1. pants
Konservētie produkti, kas atbilst KN kodiem 16025031 un 16025039 un kas atbilst šajā regulā sīkāk izklāstītiem nosacījumiem, ir eksportēti uz trešām valstīm ar tiesībām uz īpašu kompensāciju, ja tie ir izgatavoti saskaņā ar Regulas (EEK) Nr. 565/80 4. pantā paredzētajiem noteikumiem."
2. Regulas 3. pantu aizstāj ar šādu:
"3. pants
Ja konservētie produkti, kas atbilst KN kodiem 16025031 un 16025039, ir sagatavoti saskaņā ar 2. pantu, tiek ievesti atpakaļ Kopienas muitas teritorijā un nav deklarēti brīvai apgrozībai saskaņā ar Padomes Regulu (EEK) Nr. 754/76, kompetentā iestāde atļauj tos laist brīvā apgrozībā vienīgi tad, ja papildus ievedmuitas samaksāšanai tiek sniegts apliecinājums, ka eksportam piešķirtās kompensācijas summa ir atgūta. Ja piešķirto summu nevar noteikt atbilstoši minēto iestāžu prasībām, to nosaka atbilstoši augstākajai kompensācijas vērtībai, kāda ir piemērota Deklarācijas par preču brīvu apgrozību pieņemšanas brīdī."
6. pants
Komisijas 1986. gada 28. februāra Regulas (EEK) Nr. 588/86 par īpašu nodevu noteikšanu tirdzniecībā ar liellopu gaļu attiecībā uz Portugāli [15] I pielikumu aizstāj ar šīs regulas VII pielikumu.
7. pants
Padomes 1982. gada 19. jūlija Lēmuma 82/530/EEK, ar ko Apvienoto Karalisti pilnvaro atļaut Menas salas varas institūcijām piemērot īpašu importa licenču sistēmu aitas gaļai un liellopu gaļai [16], kas grozīts ar Lēmumu 92/153/EEK [17], 1. panta 1. punktu aizstāj ar šādu:
"1. Lai ierobežotu importu, Apvienotā Karaliste var pilnvarot Menas salas valdību piemērot īpašu importa licenču sistēmu aitas gaļas un liellopu gaļas produktiem, kas atbilst šādām kombinētās nomenklatūras pozīcijām un apakšpozīcijām: 010210, no 01029005 līdz 01029079, 0104, 0201, 0202, 0204, 02061095 un 02062991."
8. pants
Komisijas 1987. gada 17. decembra Regulas (EEK) Nr. 3846/87, ar ko izveido lauksaimniecības produktu nomenklatūru eksporta kompensācijām [18], kurā jaunākie grozījumi izdarīti ar Regulu (EEK) Nr. 3297/92 [19], pielikuma 6. iedaļa tiek aizstāta ar šīs regulas VIII pielikumu.
9. pants
Komisijas 1992. gada 7. augusta Regulu (EEK) Nr. 2342/92 par liellopu sugas tīršķirnes dzīvnieku importu no trešām valstīm un par eksporta kompensāciju piešķiršanu šim nolūkam [20], ar ko atceļ Regulu (EEK) Nr. 1544/79, ar šo groza šādi:
Regulas 1. pantā un 2. panta 1. punktā KN kods 01021000 aizvieto ar KN kodu 010210.
10. pants
1. Komisijas 1992. gada 10. jūlija Regulas (EEK) Nr. 1912/92, ar ko nosaka sīki izstrādātus īstenošanas noteikumus īpašiem pasākumiem Kanāriju salu apgādei ar liellopu gaļas produktiem [21], kurā grozījumi izdarīti ar Regulu (EEK) Nr. 2660/92 [22], I, II un III pielikumu aizvieto ar šīs regulas IX pielikumu.
2. Komisijas 1992. gada 10. jūlija Regulas (EEK) Nr. 1913/92, ar ko nosaka sīki izstrādātus īstenošanas noteikumus īpašiem pasākumiem Azoru salu un Madeiras apgādei ar liellopu gaļas produktiem [23], kurā grozījumi izdarīti ar Regulu (EEK) Nr. 2660/92, I, II un III pielikumu aizvieto ar šīs regulas X pielikumu.
3. Komisijas 1992. gada 31. jūlija Regulas (EEK) Nr. 2254/92, ar ko nosaka sīki izstrādātus īstenošanas noteikumus īpašiem pasākumiem Kanāriju salu apgādei ar dzīviem liellopiem [24], I un II pielikumu aizvieto ar šīs regulas XI pielikumu.
4. Komisijas 1992. gada 31. jūlija Regulas (EEK) Nr. 2255/92, ar ko nosaka sīki izstrādātus īstenošanas noteikumus īpašiem pasākumiem Madeiras apgādei ar dzīviem liellopiem [25], I un II pielikumu aizvieto ar šīs regulas XII pielikumu.
11. pants
Komisijas 1992. gada 31. jūlija Regulas (EEK) Nr. 2312/92, ar ko nosaka sīki izstrādātus īstenošanas noteikumus īpašiem pasākumiem Francijas aizjūras departamentu apgādei ar dzīviem dzīvniekiem [26], I, II un III pielikumu aizvieto ar šīs regulas XIII pielikumu.
12. pants
Šī regula stājas spēkā 1993. gada 1. janvārī.
Šī regula uzliek saistības kopumā un ir tieši piemērojama visās dalībvalstīs.
Briselē, 1992. gada 18. decembrī

Labels: 3
17
6